To‘raqo‘rg‘onda xonadonida 30 tup ko‘knor yetishtirgan shaxs qo‘lga olindi

Namangan viloyatida hafta davomida giyohvandlik vositalari sotish hamda yetishtirish bilan bog‘liq 4 ta jinoyat sodir etilgani aniqlandi. Bu haqda “Daryo”ga Namangan viloyat IIB matbuot xizmati ma’lum qildi.

Xususan, 25-may kuni “Qoradori-2017” tadbiri davomida To‘raqo‘rg‘on tumani IIB xodimlari Kujron mahallasida istiqomat qiluvchi Abdusalim Jumayev (ism-sharif shartli) xonadoni xolislar ishtirokida tekshirib qo‘rildi. Xonadon tomorqasiga ekilgan turli ekinlar orasida 30 tup ko‘knor ham parvarishlab kelinayotganligi aniqlandi.
Ushbu holat yuzasidan To‘raqo‘rg‘on tuman IIB tomonidan Jinoyat kodeksining bir necha moddalari bilan jinoyat ishi qo‘zg‘atilib, tergov-surishtiruv harakatlari olib borilmoqda.